Meur a wech em boa klevet komz eus ar rummadig a oa bet savet gant ar BBC diwar oberenn Jane Austen. Gwelet eo evel azasadenn wellañ Pride & Prejudice gant kalz a dud zoken.  Anzav a ran e oan dedennet ivez abalamour dar prantad droch a zo e eil levr Bridget Jones e lech ma vez an harozez o choulennata Colin Firth. Evel just nemañ ket se er film, dre ma choari Colin Firth perzh Mr. Darcy… Ur wech ouzhpenn.  Ma. Gwelet em boa ar film Pride & Prejudice gant Keira Knightley a oa deuet maez un toullad bloavezhioù hag em boa kavet plijus. Nem boa ket gwall soñj deus an istor avat. Kroget e oan da lenn al levr un hañvez bennak ha ne oan ket aet gwall bell ma m eus soñj mat…  Setu neuze, stumm ar BBC a zo un heuliad 6 lodenn 50 munutenn.  An div gentañ nint ket dispar dispar, neus kaoz nemet eus balioù evit ma challfe ar merched Bennet kavout priedoù. Ar choari a zo un tamm doare choariva ouzhpenn setu eo un tammig pounner an afer. Adalek an trede lodenn avat e seblant un tammig soutiloch, kalz mareoù war maezioù kaer bro Saoz a zo ouzhpenn… Ha tamm-ha-tamm e komprener istor Mr. Darcy, ar perak, hag all. Plijus awalch e teu da vezañ neuze.  Ar saozneg a zo saorus da glevout, ar sonerezh ivez. Zoken ma nem eus ket kavet ken  brav ar skeudennoù eget ar film nevez, anzav a ran e gred din awalch ez eo tostoch eus al levr. Ur sell all, neo ket dres ar memes hini. Un istor klasel, istorioù a seblant gwall skañv bremañ met herverk eus ur mare bennak.  Na fentus merzhout pegen awenet eo bet skrivagnerez Bridget Jones gant istor Elizabeth Bennet ha Mr. Darcy memestra!!